แมนเชสเตอร์ ซิตี้ แชมป์ทีมมูลค่านักเตะสูงที่สุดในโลก
 จากการวิจัยและการรวบรวมสถิติของ International Center for Sport Studies หรือ CIES สถาบันวิจัยเกี่ยวกับกีฬาในประเทศสวิตเซอร์แลนด์ แมนเชสเตอร์ ซิตี้ คือทีมที่มีมูลค่ามากที่สุดในโลก โดยตลาดซื้อขายนักเตะล่าสุด เรือใบสีฟ้าได้ใช้เงินซื้อนักเตะไปทั้งหมด 215 ล้านปอนด์ ทำให้ยอดรวมมูลค่านักเตะชุดปัจจุบันของทีมมีมูลค่ารวมอยู่ที่ 853 ล้านยูโร หรือประมาณ 775 ล้านปอนด์ ซึ่งยอดรวมมีมูลค่าสูงกว่าปารีส แซงต์ แชร์กแมง ทีมที่ทุ่มตลาดซื้อเนย์มาร์ด้วยสถิติโลก 198 ล้านปอนด์ อยู่ 3 ล้านปอนด์ ขณะที่แมนเชสเตอร์ ยูไนเต็ด แชมป์เก่าเมื่อปีที่แล้ว ปีนี้อยู่ในอันดับที่ 3 ด้วยมูลค่าทีม 784 ล้านยูโร (712 ล้านปอนด์) โดยตลาดซื้อขายนักเตะครั้งที่ผ่านมาใช้เงินไป 66 ล้านปอนด์ CIES ได้รวบรวมข้อมูลจาก 5 ลีกใหญ่ในยุโรป ทั้งอังกฤษ ฝรั่งเศส เยอรมนี อิตาลี และสเปน ซึ่งผลออกมา 10 อันดับแรก มีทีมจากพรีเมียร์ลีกอังกฤษถึง 6 ทีม และทีมจากอังกฤษมีค่าเฉลี่ยมูลค่านักเตะในทีมรวมทั้งหมดที่ 287 ยูโร (261 ล้านปอนด์) หลังจากเห็นสถิตินี้ แฟนๆ ของทีมจากเมืองแมนเชสเตอร์ อาจไม่มีข้ออ้างในฤดูกาลนี้ว่ามีนักเตะที่ไม่ดีพอ เพราะจากสถิติของ CIES แล้ว ทีมของพวกเขามีมูลค่าติด 1 ใน 3 มากที่สุดในโลกทั้ง 2 สโมสรภาพประกอบ:อ้างอิง:
ตลาดซื้อขายนักเตะล่าสุด เรือใบสีฟ้าได้ใช้เงินซื้อนักเตะไปทั้งหมด 215 ล้านปอนด์ ทำให้ยอดรวมมูลค่านักเตะชุดปัจจุบันของทีมมีมูลค่ารวมอยู่ที่ 853 ล้านยูโร หรือประมาณ 775 ล้านปอนด์